CELEX: 62019CN0796
Language: hu
Date: 2019-10-29 00:00:00
Title: C-796/19. sz. ügy: 2019. október 29-én benyújtott kereset – Európai Bizottság kontra Osztrák Köztársaság

23.12.2019   
            
            
               HU
            
            
               Az Európai Unió Hivatalos Lapja
            
            
               C 432/31
            
         
      2019. október 29-én benyújtott kereset – Európai Bizottság kontra Osztrák Köztársaság
      (C-796/19. sz. ügy)
      (2019/C 432/36)
      Az eljárás nyelve: német
      
         Felek
      
      
         Felperes: Európai Bizottság (képviselők: Walter Mölls és Cécile Vrignon)
      
         Alperes: Osztrák Köztársaság
      
         Kereseti kérelmek
      
      A felperes azt kéri, hogy a Bíróság
      
                  —
               
               
                  állapítsa meg, hogy az Osztrák Köztársaság nem tett eleget a 2007/59/EK (1) irányelv 3. cikke a) pontjából eredő kötelezettségeinek azáltal, hogy az ezen irányelv értelmében vett illetékes hatóságként a 2004/49/EK irányelv (2) 16. cikkében meghatározott biztonsági hatóságtól eltérő hatóságot jelölt ki;
               
            
                  —
               
               
                  az Osztrák Köztársaságot kötelezze a költségek viselésére.
               
            
         Jogalapok és fontosabb érvek
      
      A Bizottság azzal érvel, hogy a 2007/59 irányelv 3. cikkének a) pontja ezen irányelv alkalmazásában az illetékes hatóságot „a 2004/49/EK irányelv 16. cikkében meghatározott biztonsági hatóságként” határozza meg.
      Az osztrák jogalkotó azonban ettől eltérő megoldást választott.
      A 2004/49 irányelv értelmében meghatározott illetékes hatóság (a Bundesminister für Verkehr, Innovation und Technologie [közlekedésért, innovációért és technológiáért felelős szövetségi miniszter]) helyett egy sor, a 2007/59 irányelv hatálya alá tartozó feladat tekintetében illetékes hatóságként a Schieneninfrastruktur-Dienstleistungsgesellschaft mbH-t jelölte ki. Ez összeegyeztethetetlen a 2007/59 irányelvvel.
      
         (1)  A közösségi vasúti rendszereken mozdonyokat és vonatokat működtető mozdonyvezetők minősítéséről szóló, 2007. október 23-i 2007/59/EK európai parlamenti és tanácsi irányelv (HL 2007. L 315., 51. o.).
      
         (2)  A közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról szóló, 2004. április 29-i 2004/49/EK európai parlamenti és tanácsi irányelv (HL 2004. L 164., 44. o.; magyar nyelvű különkiadás 7. fejezet, 8. kötet, 227. o.).